**קורת'נר -Korthner**

קורת'נר, עיר הבירה של הדוכסות הא עיר המחולקת בינה לבין עצמה ל-2 חלקים רשמיים ו-4 בפועל. החלקים הרשמיים הם העיר עצמה והמעגל הגבוה. המעגל הגבוה כולל בתוכו את האחוזה של הדוכסית, את המקדשים הרשמיים ואת עמדת הצבא.

העיר עצמה היא כל מה שלא נמצא במעגל הגבוה. אך העיר עצמה התחלקה במרוצת השנים ל-3. שליש הסוחרים הכולל את חציה התחתון של קורת'נר וכולל חנויות רבות מכל חלקי הממלכה. קיים את השליש העני. הרבע הצפון מערבי של קורת'נר כולל את רוב העניים של העיר, ואת מרכז הפשע של הדוכסות. וקיים את שליש האזרחים, אלו שלא נמנים על הפושעים והעניים, אך לא עוסקים במסחר גרים ברבע הצפון מזרחי של העיר, אזור שקט למדי, שבו גרים אזרחים שונים, מספר רב של אצילים, ואזרחים אמידים.

**Map interpretation:**

1. **The mansion**
2. **Post guard**
3. **Crabby Crab - inn**
4. **Frenche’s complex - house**
5. **Octo-temple**
6. **The Octaris School of magic**
7. **The Companion – pet and meat shop**
8. **AllAroundUs – general store**
9. **Giant’s Hammer - blacksmith**
10. **Light in the Void – magic store**
11. **Gilding the Lily - blacksmith**
12. **Paperfold – bookstore**
13. **Lion’s rest – inn**
14. **Proud Crimson – Clothes shop**
15. **Check post – Middletrine**
16. **Korthner’s New gate**
17. **Proudhorn estate**
18. **The Godlen Eel – inn**
19. **Abandoned mines – overrun by Kruthik hive. Guarded by militia.**
20. **Prison**
21. **Almanak’s estate**
22. **Secret Exit from the Poor trine**
23. **Higher temples**
24. **Lower temples**
25. **Check post – Poor Trine**

**Higher Circle**

1. **האחוזה (The mansion)**

האחוזה היא מקום מושבה של הדוכסית ג'ופאטיס קנקול (Jopatys Cenkul) ושל 3 הילדים האצילים שלה. האחוזה היא בניין גבוה עם כניסה אחת ויציאה אחת ועשרות מנהרות בריחה שבהן משתמשת הדוכסית והילדים שלה כדי לשלוח מרגלים כנגד האויבים שלהם ולזרוע מהומה ובלבול בקרב התושבים.

ג'ופאטיס קנקול (Jopatys Cenkul) – הדוכסית של קורת'נר, טיפלינג יפהפייה בת 55 לערך בצבע שחור עמוק, חזה שופע, קרניים מסולסלות כלפי מעלה כך שהיא נראית שדונית למדי, השיער שלה בצבע זהוב קצר למדי ואסוף ברוב הפעמים. היכולת שלה לזהות שקרים מזכירה את זו של כוהני האור. והידע שלה על האנשים המקיפים אותה הוא מה שמעורר בכה רבים מהם לפחד ולהעריץ אותה. היא אלמנה בפעם הרביעית. (הבעלים שלה כולם מתו משום מה בנסיבות טבעיות... לא הספיקו לעשות להם שום דבר. דיליה ודאמיליוס הם מבעלה הראשון, דרד מבעלה הרביעי.)

דיליה קנקול (Dilia Cenkul) – הבת הבכורה של הדוכסית, טיפלינג שחורה בת 30, אחת הנשים האכזריות בדוכסות, על הבורות הפוליטית שלה היא מפצה באכזריות כלפי אלו שמפרים את ההוראות שלה, היא טיפוס שחי תמיד בפחד שאמא שלה תגיע ותעניש אותה. העיסוק שלה הוא יותר בבניית הכוח הצבאי של קורת'נר גם מצד הצבא הדיארמונדיאני וגם מצד הלוחמים שקורת'נר שולחת לכל רחבי האימפריה לאסוף מידע.

דאמיליוס קנקול (Damilius Cenkul) – הבן השני של הדוכסית, טיפלינג שחור בן 27, נאה באופן יוצא דופן, מבריק וחד, וגם נזיר. על מנת להגן על עצמו מהתככים בחצר הוא נשבע לומר את האמת תמיד או לשתוק, לחיות בצנעה, ולא להתחתן או לשכב עם אף אחת. מה שהפך אותו לבן סודה של אמא שלו והוא יד ימינה במה שכרוך בענייני החצר וניהול הידע בקורת'נר.

דרד קנקול (Dread Cenkul) – הבת הצעירה של הדוכסית (בת 19) טיפלינג שחורה וזריזה שעוסקת בהתנקשויות כתחביב. ככל שהמטרה קשה יותר היא יותר שמחה. היא הפגיון בידה של אמא שלה והיא טיפלינג קצת סוציופטית שתרצח את כל מי שאמא שלה תאמר לה.

באחוזה משרתים מספר רב של משרתים, רובם מגזעים אחרים מלבד מנהל משק הבית שהוא בשם לויאל "לוי" (loyal “Loy”) - טיפלינג אפרפר בן 37 שהוא הממזר הראשון של הדוכסית, כולם יודעים את זה, וכולם יודעים שהוא שתיין, וכעסן אבל נאמן למשפחה המלכותית באופן יוצא דופן ואיש לא יודע למה. הוא מנהל משק הבית באחוזה ומסייע לאחים שלו לשלוט בדרכים שהם רואים לנכון.

אלאקאס (Elakas) – אלף בוגר וחייכן עם סומק ואיפור כבד, העיניים שלו לא ממש ממוקדות, הוא משתמש כבד בסם איינר (Eyener) שעוזר לו לא לפחד בחצר הדוכסית, ולתפקד ברמה גבוהה למדי, הוא שר הנשפים של הדוכסית.

שיידי גסט (Shady Guest - Shady) – טאבאקסי אפרפרה, עם סכינים מורעלות מרושעות למראה כמו אלו שבהן משתמשים באפלור(Uplore) לוחמים מבנט (Bent). היא שומרת הראש של הדוכסית. היא דברנית ומרושעת ונהנית לאיים על אנשים חלשים.

טוטרה קאלאגאבי (Tuttera Kalagavi) – גוליית' גבוהה ושרירית עם חרב רחבה קסומה. שומרת הראש השנייה של הדוכסית. היא שתקנית ובעיקר נהנית לשמוע את שיידי מדברת ומאיימת על אחרים. יש לה פאה שחורה שלא ממש מתאימה לה אבל אף אחד לא מעז להעיר לה עליה אחרי שהיא רצחה מספר אנשים שהעירו על זה. שיידי אוהבת את הפאה וחושבת שהיא יפה.

אלינור (Elinore) – אאסימאר דמוית אדם עם עיניים לבנות לחלוטין (עיוורת). נזירת ארידאנוס בכירה. הדוכסית נעזרת בה בעיקר לנושאים של יחסי חוץ. אבל מתעלמת ממנה בנושאים פנימיים של קורת'נר. אלינור היא אישה נמוכה למדי עם שיער בלונדיני אסוף בקוקו ועם קשת בשיער. היא נהנית בזמנים הפנויים שלה להסתובב ברובע הסוחרים ולקנות כל מיני פריטים. היא מסתובבת עם שני נושאי כלים ממסדר האליגוואי. קורסם, וחליף. שני בני אנוש שחומי עור ומזוקנים. הם מהנוודים של פורגסול.

1. **עמדת משמר (post guard)**

מצפון לאחוזה אך עדיין במעגל הגבוה יושבת עמדת משמר ענקית של הצבא הדיארמונדיאני. המפקד שלו הוא גנרל אפקסי. אך בעמדת המשמר יושבים מספר קפטנים ורבי סרן.

קרבר (Carver) – קנקו מצולק, גנרל אפקסי קשוח, נראה בשיא כוחו (30) הקולות שהוא מחקה הם קולות של רבי סרן מהצבא. יש לו עוזר מבוגר מאוד חצי אלף בשם ונייאס שמקריא לו פקודות שהוא מחלק על מנת שקרבר יוכל לומר אותם בחיקוי של ונייאס.

ונייאס (Vaneas) - חצי אלף מבוגר (68) שתפקידו בתור קפטן מהרגע שקרבר נבחר לגנרל היה לעמוד לצידו ולסייע לו בפקודות שהוא מחלק. ונייאס הוא אחד מהנאמנים של קרבר ושל הדוכסית ג'ופאטיס. יש לו מוח חד מלא טאקט והבנה של המפה הפוליטית בקורת'נר.

רייסאנק (Raysank) – חצי אלפית קפטנית של הצבא האפקסי שמובילה צוות סגור ומאוד אלים שמתמחה בהתנקשויות של קבוצות שלמות. היא קשוחה מאוד והלשון שלה נחתכה מהפה שלה. הצוות שלה כולו מעורר פחד בקרב הצבא והאזרחים.

הזטיאש (Heztiash) – יואן טי צעיר שאת הקפטניות שלו הוא קיבל מתוך ההיכרות העמוקה שלו עם רעלים והיכולת שהוא פיתח להעביר רעלים על ידי נשימה ומגע. הצוות שלו מתמחה בהתנקשות ממוקדת באדם מסוים בקרב קבוצה אחרת ללא עקבות ועדים. הוא נראה אנושי לחלוטין אבל הלשון שלו מחורזת. הוא נראה רגיל למדי והוא נושא איתו חפץ שעוזר לו לשנות את הפנים שלו – וכך גם שאר הצוות שלו.

פאנג (Fang of a snake) – טאבאקסי שעומדת מאחורי מספר ההתנקשויות הגדול ביותר על ידי הצבא הדיארמונדיאני, הצוות שהיא מובילה יעיל באופן חסר תקדים ביכולת שלו לרצוח אנשים ולהיעלם לצללים. היא טאבאקסי שחורה עם עיניים צהובות.

ברנלן (Brenlen) – גמדה צעירה שעלתה לדרגת רב סרן בצבא הבקסבי כי סבא שלה היה רב סרן בחיל הבקסבי. היא מוצבת בקורת'נר כי היא נבחרה לשפר את ההגנה של העיר. היא גמדה ללא זקן ובגדים חרוכים ומלוכלכים היא עובדת יחד עם החיילים שלה והיא משיגה תוצאות מדהימות ונאמנות של החיילים שלה.

1. **מקדשי האלים "הבכירים" – חיים, אור, מלחמה, מוות.**

*מקדשי האלים הבכירים בקורת'נר נמצאים בדרום המעגל הגבוה. 4 מקדשים ענקיים.*

*מקדש החיים נבנה כבניין נמוך ורחב מאבן לבנה. הוא פשוט וללא עיטורים.*

*מקדש האור נבנה כבניין גדול עם כניסה כמו הבית הלבן עמודים בחצי מעגל עומדים בכניסה של בניין גם הוא לבן וזוהר.*

*מקדש המלחמה נבנה כמו מבצר, עם שערים כפולים וסורגים. הכלא של המקדש ממוקם מתחת למבצר, והמבצר עצמו בנוי על מנת להכיל את אנשי המעגל הגבוה ולא את כל תושבי קורת'נר.*

*מקדש המוות הוא בניין גבוה ואפרפר, עם מדרגות שמכל צד נמצאים לפידים שבוערים יום וליל. בקורת'נר המנהג הוא לשרוף את הגופות. (תאים קטנים מהווים את מקום הקבורה של תושבי קורת'נר. בית הקברות כן מכיל את כל תושבי קורת'נר).*

**חיים –** מאנה (Mannah), אישה מבוגרת בשנות ה-60 לחייה, הגלימות שלה יוצרות סינר, והיא אחת הכוהנות המוכשרות ביותר בקורת'נר לריפוי רעלים, ניקוי הגוף, יצירת שיקויי ריפוי שאין שני להם (כל שיקוי שהיא יוצרת הוא greater healing potion). אישה קשוחה למדי עם מבט לא סלחני וכעס. היא מדברת בעיקר בצעקות. היא איבדה 3 ילדים להכשות נחש. *מאמינה של Mishakal אלת ריפוי.*

קיימים עשרות כהנים במקדש אבל החשובים ביניהם הם:

1. אנדריי (Andrei) – 19, קיליאן (Kilian) – 29, ארגון (Argon) – 24. שלושה כוהנים בני אנוש במקדש שמתפקדים כאחים, ידועים בקרב השכונות העניות כ-"אחים" שמטפלים בזונות, עניים. שלושתם בנויים לתלפיות וחמושים בסכינים מורעלים, אבל יש להם רצון עז לעזור.
2. סילאנטר (Silanter) – 74, בת מחצית חמורת סבר, מיילדת במקדש מגיל צעיר, איבדה מספר ילדים במהלך קרבות.

**אור –** קלוט (Klot), בן אנוש צעיר למדי -29, שאפתן וכריזמטי, לאחר זמן קצר בתור כוהן בכיר באקסליבן, הוא החליף את ראווארליי הכוהנת הבכירה הקודמת של קורת'נר. הוא סבלני, יודע לנצל הזדמנויות שנקרות לפניו, העיניים שלו זוהרות מבפנים. נדמה שיש בו עוצמה בהחלט מרשימה. *מאמין אדוק של פולטוס (Pholtus) אל האור והחוק.* המקדש הוא גם בית המשפט של העיר. מהרגע שהגיע לקורת'נר הוא יצר ברית עם הדוכסית על מנת "לנקות" את העיר.

1. גרסית' (Gersith) – כוהן אנושי מבוגר, קול בס עמוק. נאמן לכוהן הבכיר קלוט. קצת גזען.
2. מרווה (Marva) – כוהנת אנושית צעירה למדי, מאוהבת בקלוט בחשאי ותעשה הכול בשבילו.
3. ביליון (Bilioon) – כהן שהיה אמור להחליף את ראווארליי, אבל הוא מהמר על הסוס המנצח והחליף את הנאמנות שלו לקלוט.
4. קונוולת' (Konvelth) – פרח כהונה צעיר המלווה את קלוט לכל מקום והוא enchanted על ידי קלוט ומשוכנע לחלוטין בניקיון כפיו.

**מלחמה –** קריין (Crane spreading wings) – טאבאקסי עם פרווה לבנה לחלוטין ועיניים כחולות. היא נושאת על עצמה שריון קל חזק וגמיש להפליא, 2 סכינים קסומות תקועות לצידה. היא חייכנית אבל העיניים שלה אוטומטית רואות פרצות בהגנה של אלו שמקיפים אותה. הטבע שלה לחוץ והיא המתנגדת העיקרית לקלוט ולדוכסית ולתכנית שלהם "לנקות" את הרובע העני. *מאמינה אדוקה של Tyr אל הצדק.* כל הכהנים שלה מצודדים בדוכסית ובקלוט.

1. אנגוס (Angos) – 24, דרגון בורן שחור עם חרב ממזרית ענקית שהוא נושא בקלילות. הוא שונא חולשה ומאמן את עצמו לשלמות, הוא נראה כאילו פיסלו אותו מאבן שחורה.
2. יולה (Yola) – 31, בת מחצית אכזרית למראה עם קשת ארוכה משוננת, החיצים שלה מורעלים כולם וקסומים גם כן. היא מתעבת אנשים שמזלזלים בה ומגיבה בכעס.

**מוות –** טנו (Tenu) – יואן טי מבוגר (68), נדמה שחצי מהפנים שלו נמסו בשלב כלשהו, הוא מצולק לחלוטין, והאכפתיות שלו לחיים נמוגה ממזמן, הוא כוהן גאה ולא מתפשר. העניין שלו בתושבים של קורת'נר מתרכז אחרי שהם מתים, הוא מנהל שיחות עם המתים בחדר פנימי של המקדש. *הוא מאמין של kelemvor אל המתים.* הוא אדיש לאלו שלא נושאים איתם מוות והיחידה שהוא מצליח לנהל איתה שיחה היא קריין (כוהנת בכירה של מלחמה).

1. סאניס (Saniss) – 68, מאסו (Masu) – 68, טוס (Toss) – 68. חלק מחמישיית האחים יואן טי של טנו שמשרתים איתו במקדש.
2. אלסה (Alssa) – 68, עוד אחת מהאחים של טנו יוצאת דופן כי את רוב זמנה היא מבלה בשליש העני ועורכת לוויות לאזרחים שם. (בעלת ברית סודית של קריין).
3. **מקדשי האלים "הפחותים" – טבע, סערה, תעתוע וידע.**

*מקדשי האלים הפחותים בקורת'נר נמצאים גם הם במעגל הגבוה מדרום לאחוזה.*

*מקדש הטבע הוא מקדש מרובע שהמרכז שלו פתוח לשמיים וגן גדול צומח בו, רוב הצמחים רעילים, נחשים ועכבישים ארסיים מסתובבים בגן. רק המסדרון המרובע נדמה שבטוח.*

*מקדש הסערה הוא בניין אפור וארוך שדומה במובנים מסוימים לתיבה, האבן האפורה שלו רטובה תמידית ורעמים וברקים מכים זה בזה בחופת המקדש.*

*מקדש התעתוע הוא מקדש עשוי אבן וברזל מעוטר וגבוה, מדרגות שמתחלפות למשטח שמתחלפות למדרגות מובילות אל כניסה עגולה ולא נוחה למקדש.*

*מקדש הידע הוא המקדש הגדול ביותר מבין הפחותים, הוא משתרע על פני מיילים, חלק גדול ממנו נמצא מתחת לאדמה, הוא דומה לפנתיאון בניין מוקף עמודים עם מספר מדרגות המובילות אליו.*

**טבע –** פיילי (Faelee) – 46, פירבולגית חייכנית למראה, היא משתמשת ביכולות שלה כדי ליצור ערוגות גינה לתושבים ומתחננת לדוכסית שתיתן לה לבנות פארק בקורת'נר, עבור הפארק שלה היא מוכנה לשטח את השליש העני. היא לא רעה רק אדישה. *מאמינה אדוקה של Artemis אלת הציד והטבע.* הכוהנים במקדש רובם משתעשעים בגידול צמחים טורפים ורעילים.

1. נאסטלה (Nastla) – יואן טי מבוגרת (52) שלמדה לגדל שרכים רעילים שעל ידי לפיתת הקורבן מרעילים אותו וכך הוא מת בייסורים.
2. רורן (Roren) – אלף מבוגר (421) ואכזרי למראה עם צלקות על הפנים, מגדל צמחים שמהם הוא מזקק רעלים נדירים ויוצאי דופן.
3. צ'אריל מיזרוס (Charil Myzzros) – אלף אפל נכה (92). מגדל צמחים טורפים עצומי מימדים.

**סערה** **–** קונדוס וובולמאת' (Kundus Vobulmath) טרייטון מבוגר למראה (160), שיער ירקרק, ועור כחלחל נושא על עצמו קלשון מקודש. הוא מנסה לשכנע את הדוכסית לשנות את דעתה מהתוכנית שלה אבל העוצמה הפוליטית שלו היא די נמוכה ולרוב מתעלמים ממנו. הוא לא ינקוט עמדה כנגד הדוכסית. *מאמין של Manannan אל האוקיינוסים ויצורי הים*. קיימים די הרבה כהנים במקדש ואת זמנם הם יוצרים קשרים בין סוחרים שונים.

1. בלמון (Belmun) – גמד מכוסה שריון אפור דמוי אבן, שיוצר קשרים בין סוחרים לבין שיירות.
2. פטקוריל (Petcoril) – חצי אלף נאה המסייע ליצור קשר בין סוחרים שונים.
3. קפטן (Captain) – טיפלינג צעירה עם עור כחלחל ועיניים ירוקות שיוצרת קשרים בין שיירות לספינות.

**תעתוע –** קורקאס (Corkas) – גנום צעיר (29) וקצת לא מאוזן, העיניים שלו מתרוצצות לכל מקום והוא את רוב זמנו עסוק בבניית תעלולים ומכשירים שמתפוצצים, שעפים, שצורחים, שמטפסים, שמלטפים, שלוחשים. הוא מכוסה בפיח או בצבעים שונים, ואם השיחה מתחילה לשעמם אותו הוא מתחיל לשרבט או לבנות מכשירים וציורים קצת מזעזעים. *מאמין של Garl Glittergold.* הוא לא מספיק מחובר כדי שיהיה לו אכפת מהתוכניות של הדוכסית.

1. הלפי (Helfi) – 61, איסודיסה (Isodysa) – 42 שתי גנומיות מבוגרות יותר שבעיקר עושות טיפול בנזקים שקורקאס יוצר.
2. גולדה (Golda) – אישה מבוגרת מאוד (85), שאוהבת לבנות דברים מאז שהיא ילדה קטנה, כל מיני צעצועים משונים, רכבות מדברות. וכדו'. היא נהנית לצחוק בכל רם מה שמעודד את כל מי ששומע אותה.

צעצועים לדוגמא: רכבת מדברת, בובה מפליצה, דלעת משוטטת, תרנגול צורח, יויו כושל, פריזבי בומרנג, כדור קופץ ללא הפסקה, קשת צעצוע שמכוונת תמיד לביצים של הגבר הקרוב ביותר.

**ידע –** סיראוס (Sirreus) – טיפלינג מבוגר (67) שמחזיק את המפתחות לאחת מהספריות הרחבות ביותר בעולם לריגול ומידע. הוא בעל ברית של הדוכסית ומספק לה מידע וסודות מרשת המרגלים הענקית שהוא מנהל. כל קבצן, זונה, סוחר, אציל, נווד ואיש פשוט שרוצה מידע על מישהו אחר יכול לסחור במידע עם כוהני מקדש הידע. *מאמין אדוק של Waukeen אל המסחר (גם בידע).*

1. במקדש מתנהלים עשרות של כוהנים ופרחי כהונה המשרתים בתור ספרנים. בני אנוש, יואן טי, חצי אלפים, בני מחצית.

**The Poor Trine**

1. **הסרטן הסרטני (The crabby crab)**

ליאופולד (Leopold) – בן אנוש מבוגר בן 60+, שתקן וכעסן שמחזיק על המותניים מטלית ולידה אלה ממוסמרת כדי למנוע מריבות בבר. הבר עצמו מאוד זול, אבל המיטות עם פרעושים, הבירה מימית, והיתרון העיקרי של הבר הוא שמתחתיו קיים מעבר סודי למקדש המוות במעגל הגבוה.

איוו (Eve) – בת אנוש צעירה וחייכנית עם סכין משוננת מאיימת למדי שמתפקדת כמלצרית אבל גם כסלקטורית, היא זו ששומרת על הבר מפני עיניים חשדניות. שיער חום ארוך אסוף בקוקו גבוה. יש לה עליה מספר רב של סכינים.

1. **המתחם של פרנץ' (Frenche’s Complex)**

פרנץ' כורט (French Coret) – הגנב המצליח ביותר בקורת'נר וראש גילדת הגנבים והפושעים בקורת'נר, ברובע העני הוא השליט הבלעדי, הוא איש ששרד כי הוא זיהה מאבקים שלא כדאי לנהל, בני ברית שיועילו לו יותר ממה שהוא יועיל להם, ואיך להיפטר מאלו שעומדים לאיים על השלטון שלו בשלב מוקדם. ההצלחה העיקרית שלו הייתה היכולת שלו להעלים את המעשים שלו ממקדש הידע על ידי מסע הפחדה ושוחד נרחב. אבל מקדש הידע מתקשה גם הוא לגלות מידע על מעשיו של פרנץ'.

פרנץ' הוא אלף בוגר (243) אומן לחימה ב-2 סימיטרים שחורים ארוכים ומאיימים, עם שיער שחור קצר, זקן צרפתי, ושריון שחור עשוי מאותו חומר של החרבות.

לוקורין הייצ'ייסר ת'ונוקוויאה (Lokorin Highchaser Thunukavea) – גוליית' מבוגר (42) חיוור קירח ומקועקע במילים באלפית. אחראי על ההגנה של המתחם, לוחם בחרב רחבה, וממעט לדבר. הוא נאמן לחלוטין לפרנץ' אחרי שהוא הציל אותו מהגרדום, הוא איש מבוקש שמספר פעמים נאבק במיליציה כשיצא מהמתחם.

רוזדוב (RoseDove) – בת מחצית לבושה בגדי נזירים לבנים (נזירת ארידאנוס), שחיה במתחם ומייעצת לפרנץ' בנושאי פוליטיקה ובנוגע לבעלי ברית אפשריים. היא מחזיקה את עצמה בכבוד ובהידור רב גם בחברת גנבים ורוצחים. המילים שלה שקולות והיא לא ששה אלי קרב פתוח שעלול לשפוך הרבה דם. (היא יודעת איפה למצוא את הלור – מתחת לאוקטו מקדש).

מספר גנבים רוצחים וזונות נמצאים חלקם נאמנים לפרנץ' חלקם לדוכסית.

|  |  |  |  |  |  |
| --- | --- | --- | --- | --- | --- |
| נאמנים | גזע | שם | שם אנגלית | מקצוע | גיל |
| פרנץ' | חצי עלפית | אירומיי | Iromey | זונה | 40 |
| פרנץ' | חצי עלפית | רלקסירס | Relaxirs | גנבת | 37 |
| פרנץ' | דרגונבורן | בסת' | Baseth | זונה | 43 |
| פרנץ' | בת מחצית | ג'אנגין | Jangin | גנב | 53 |
| הדוכסית | בת אנוש | טופי | Toffi | זונה | 23 |
| הדוכסית | יואן טי | איסטיל | Isstil | רוצח | 24 |
| הדוכסית | דרגונבורן | קלביס | Kelbis | גנבת | 27 |

1. **אוקטו-מקדש (Octo-Temple)**

וייני (Vaeni) – כוהנת בת מחצית צעירה למדי (19), שמנסה לסייע לאנשי השליש העני. היא חייכנית ומתפללת המון לסיוע וחכמה אבל היא אמיצה מאוד וברת מזל מאוד. היא אחת מהחביבות שלTymora אלת המזל הטוב. נדמה שדברים פשוט עובדים לה טוב.

מתחת למקדש קיים מרתף ומתחת למרתף אולם ישן ועתיק שעליו השתלטו נזירי קנואה והם עובדים שם יחד עם 2 pit fiends ענקיים, ומספר Ice devils (*MM75*) כדי להבין מה עושים השדים מצידם במלחמה האינסופית בין השטנים לשדים.

הלור (Helor) – נזיר קנואה אנושי לבוש שחורים. הוא איש חזק להפליא, רגוע וחכם שיכול לסייע רבות לקבוצה על יד הבהרה של הכוחות בפעולה של הטריומוויראט והכוחות בפעולה בממלכה שנעים תוך כדי הקמפיין.

נסליאן (Neslian) – דרגונבורן נזירת הליגואיי, המשרתת באוקטו-מקדש כמנקה ומשרתת. היא דרגונבורן קטנת מימדים ועדינה, יש בה כוח גלום שהיא מדחיקה מאוד עד לשעת צרה. אבל צופה חד יכול לראות שהיא שקופה קצת וזוהרת בחושך.

1. **נקודת מעבר – השליש העני (Check post -Poor Trine)**

נקודת מעבר חסומה, במעבר עומדים מספר שומרי מיליציה שטוענים שבגלל שיפוצים בשער אין כניסה מהכיוון הזה אל תוך המעגל הגבוה.

ארקראת' (Arkrath) - אחראי מעבר. דרגונבורן קשוח ומצולק. הקשקשים הכחולים שלו עוד מחזיקים ברק מסוים.

שומרים נוספים:

דרגונבורן: קאניס, קסיפאטיס.

יואן טי: טישה, נוזאש, אולסי.

גוליית': אפאדאת', איגת'אם.

1. **כלא (Prison)**

במערות בצפון בעיר בתוך ההרים נחפרו שערי ברזל ומחילות שבהן נקבעו תאי מעצר. הכלא הוא פשוט, ולא מאוד מאוכלס (סכסוכים בקורת'נר לרוב נגמרים בסכין, לא במעצר). על הכלא אמון וטרנית לשעבר של הצבא האפקסי - נגוריה. עוד אחת מהטיפלינגים שחשודים בקשר דם לדוכסית. מספר שומרים מצומצם בכלא מעיד על היחס שמקבלים העצורים.

נגוריה (Negoria) – רב סרן לשעבר בצבא האפקסי. היא מחזיקה סכין משונן ואכזרי למראה ושותה די הרבה במהלך העבודה. טיפלינגית אפורה ושזופה מה שמעבה את האפור לכמעט שחור. היא די עייפה ולא מעניין אותה כל כך מה קורה סביבה. אם היא צריכה להתערב בעניינים כמעט אף אחד לא יוצא נקי, ולכן השומרים משתדלים לא להכעיס אותה.

שומרים:

גמדים: Rotron, Jinnera

טיפלינגים: Akil

טאבאקסי: Windy (windy Shore)

1. **יציאה סודית מהרובע העני.**

קיימת יציאה סודית מהרובע העני אל מחוץ לקורת'נר ואל הדרך המזרחית לכיוון מידרוק.

**Merchantrine**

1. **בית הספר לקסם – אוקטאריס (The Octaris School of magic)**

מגדל עב כרס אך לא גבוה מאוד עומד במרכז שליש הסוחרים. הכניסה למגדל היא זוג שערי ברזל עצומים שנעים תמידית נגד כיוון השעון, והמגדל כולו מסתובב בכיוון השעון, התנועה מתמדת היא ללא קול אך אלו שלוקים באמונות תפלות לא אוהבים את המגדל.

אלוקייד קולכיס (Alokade Colkis) – מנהל בית הספר והמג העומד בראשו, חצי עלף מצולק וקשוח מאוד, הוא Shadow sorcerer חזק ביותר, התלמידים שלו לומדים קסמים שנוטים לעבר עולם הפשע והשלטון – כיצד להקסים אנשים, כיצד לגנוב דברים יקרי ערך, כיצד להקים את המתים לתחייה. הוא מחזיק ברשותו מספר דברים יקרי ערך מאוד, והקסם של המגדל נובע מאחד החפצים במרכז המגדל – קריסטל עצום מימדים המרחף במרכזו במידה והקריסטל עוצר או נשבר המגדל מתמוטט.

וולורה (Welora) – קוסמת בת מחצית צעירה למדי (27) שמתעסקת רוב הזמן ב-necromancy, היא חיוורת וקרה למגע, והחברים שלה מנסים להוציא אותה מהקונכייה שלה. היא ידידותית לאלו שנהיים חברים שלה. היא בת הטיפוחים של אלוקייד.

כריס טראטריאן השני (Chris tratrian the second) – בן אנוש צעיר למדי (31), התאום של לינט. שיער שחור ארוך והתנהגות נשית למדי גורם לאנשים לזלזל בו, אבל הוא אחד המכשפים החזקים בבית הספר (Storm sorcery). הוא באופן עקבי מנסה לגרום לאחותו ולוולורה להתלבש יותר יפה אבל שתיהן מתעלמות ממנו רוב הזמן ובוחרות ללבוש שחור. הוא לבוש מאוד צבעוני.

לינט טראטריאן התשיעית (Lint Tratrian the ninth) – בת אנוש, אחותו הצעירה (29) של כריס וקוסמת חזקה שכמו וולורה מתעסקת בעיקר במתים (Necromancy). שיער שחור קצוץ וצמידים מרשרשים על הידיים שלה. היא קשוחה הרבה יותר מאחיה, והיא שומרת עליו מכל משמר. היא החברה הטובה ביותר של וולורה.

1. **חבר לדרך (The Companion)**

חנות לממכר בשר וחיות מחמד. חלק מהחיות אקזוטיות מאוד, חלק מהן רגילות למדי. בשר מפלצות נמכר באופן די חופשי, חיות מחמד לעומת זאת נמכרות קצת יותר בשקט רובן רגילות למדי.

גראזאוור אקיס (Gorazavur Eccis) – דרגונבורן מבוגר שמנהל את החנות כבר שנים, עבור המפלצות הוא שוכר ציידים. עבור חיות מחמד הוא שוכר שליחים. הגיל שלו ניכר בו והוא צועד עם מקל, הברק של הקשקשי דרקון שלו נמוג ממזמן, הוא נסמך יותר ויותר על קוליאון שעוזר לו, והוא מתייחס אליו כמו אל בן. במטרה להוריש לו את החנות.

קוליאון ביסטפורג'ר קולויאליאן (Kolian Beastforger Kuluialian) – גוליית' צעיר שהתנסה בפשע מגיל צעיר ועבד כסלקטור עבור פרנץ'. הוא גוליית ממש גדול אבל יחסית עדין וטוב עם חיות. מהתקופה הקצרה שלו בחיי הפשע הוא נושא איתו קעקועים על הפנים עם ציורים של חיות טורפות.

מחירון:

|  |  |  |
| --- | --- | --- |
| חיה | מטרה | מחיר לפאונד |
| Normal animals | בשר | 2SP |
| חתול, כלב, אוגר, עכבר, תוכי, ינשוף, סרטן גדול | חיית מחמד | 5GP |
| Monkey, badger, boar, camel, elephant, elk, Giant centipede, , , whale, rhino, | בשר | 5SP |
| Bear, dire wolf, snake, crocodile, winter wolf, summer wolf, worg, hyena | בשר | 1GP |
| Summer wolf, worg, snake, bear | חיית מחמד | 30GP |
| Monkey, badger, rhino | חיית מחמד | 20GP |

1. **אולארוונדאוס (AllAroundUs)**

חנות כללית די גדולה, מנהלים אותה תאומים טיפלינגים, והיא די מצליחה, נחשבת לחנות די יסודית שמחזיקה כמעט כל דבר כולל שיקוי החלמה.

הם מחזיקים את כל מה שיש ב-Adventuring Gear, Equipment Packs, Tools

באראקוס ואטרנאל (Barakos and Eternal) – זוג תאומים טיפלינגים בצבע סגול בהיר עם עיניים כתומות. אנשי עסקים מצליחים שניהם לובשים בגדים מפוארים למדי תוך כדי עבודה בחנות. שניהם נחושים למכור לכל עובר ושב והטקטיקה שלהם היא למכור כל דבר שהלקוח מבקש כולל דברים שהם לא יכולים למכור כמו לדוגמא כסאות או דלפק שמחזיק סחורה. יש להם חמישה עוזרים קנקו שקטים שעובדים ללא הרף בחנות.

קוקר, דיגר, היסר,סיפטר וצ'ופר (Cooker, Digger, Hisser, Sifter, and Chopper) – חמישה קנקו שקטים שעובדים בחנות וגרים ברובע העני. הם ידועים לשמצה בקרב הרובע העני כקנקו שעל מנת לפצות על הגודל שלהם קופצים כל החמישה עם סכינים מרושעים כדי להגן על עצמם. הם לא נלחמים הוגן בועטים נושכים וצורחים כדי להביס אויב.

1. **פטיש הענקים (Giant’s Hammer)**

נפחייה גדולה של גוליית'ים שעובדים כדי לבנות בעיקר נשקים גדולים, מרכבות, תנורים וכדו'.

הם בונים עבור ספינות, כספות גדולות וכדו'. המחירים הוגנים.

נאלת'י מרתשתאמת את'ואמונאה (Nalthi TrueRipper Athuamunea) – הבעלים של הנפחייה, גוליית' גדולה ומקועקעת. קשוחה אבל הגונה. היא יותר דברנית מהנפחים האחרים בנפחייה, ולכן היא זו שמנהלת את רוב העניינים שקשורים לאנשים אחרים מחוץ לנפחייה. השיער השחור שלה אסוף בקוקו גבוה, והעיניים הירוקות שלה לא ממצמצות כשהיא מקשיבה לאנשים.

מאניאה טירופלב גאנו-מאת'ו (Manea CrazyHeart Ganu-Mathu) – אחת הנפחיות המוכשרות בבנייה של חלקי ספינות, קסומות וכאלו שלא. שיער בלונדיני קצוץ קצר, וקעקוע של פסגה מושלגת שמסמל את המקור שלה – העיר אוסומי מהממלכה המזרחית של דרואיז ת'אר.

וגאווק עינעצלה אפונה-מוקנה (Vegavek LazyEye Apuna-Mukena) – אחד הנפחים בנפחייה, אחראי לבנייה של כספות עם הגנות קסומות. גוליית' שקט שמקשיב ללקוחות מהנהן והולך בלי להגיב. הוא קירח עם עין אחת פוזלת הצידה, וקעקועים שבטיים על הידיים החשופות שלו.

ניאומאהק קוראבקול אפונה-מוקנה (Neomahek LoudCaller Apuna-Mukena) – אחד הנפחים בנפחייה, אחראי על בנייה של מרכבות ומרכבות מלחמה. לעומת אחיו, הוא מדבר בקול רם ואפילו צוחק מדי פעם כשהוא רואה משהו מצחיק. הקול שלו רועם מאוד.

1. **אור בריק (Light in the Void)**

חנות לממכר דברי קסם. הכניסה היא דרך דלת שמתאימה את עצמה לנכנסים. ומשנה את עצמה מדלת רגילה לכפולה לגובה של גוליית' או גמד. החנות עצמה צבעונית למדי ובחזית שלה יש מבחר של שלטים שמציעים סחורה קסומה למתעניינים.

קורי (Corry) – בן מחצית שמן למדי, אבל קוסם מאוד מוכשר. הוא חייכן אבל הוא נותן לרוב ללקוחות לדבר עבורו, יש לו אופי נדיב והוא בעיקר אוהב שנכנסים לקוחות. הוא שולט בטלקנזיס – מה שמסביר את ההשמנה שלו. הוא מאוהב באשתו וויקיס עד הגג והוא נוטה להחמיא לה ממש בכישלון. מה שמביך אותו אותה ואת מי שמסביבו. יש לו כמה ילדים קטנים שמסתובבים בחנות ומתעסקים עם כל מיני אביזרים מסוכנים למדי.

וויקיס (Wikis) – אשתו של קורי. בת מחצית רזה ויפה, אבל יש לה עיגולים מתחת לעיניים והיא דאגנית מאוד. היא כל הזמן מסתובבת בחנות ומנסה לשכנע את בעלה לקום מהכיסא המרחף שלו ולעשות פעילות גופנית.

קלאב, ארקין וברווין – הילדים בני ה-5 של וויקיס וקורי. הם מסתובבים בחנות ומתעסקים עם החפצים הקסומים בלי פחד.

קרונקל (Krunkel) – טורטל מבוגר ממסדר ההאליגואיי, שמשרת בחנות כבייביסיטר ועוזר לוויקיס בגידול הילדים. הוא נוטה להימנע מלעזור בחנות למרות שקורי מדי פעם מבקש. הוא נדמה שמשרת את וויקיס ולא את בעלה.

חפצי קסם:

|  |  |  |
| --- | --- | --- |
| חפץ | מחיר | עמוד ב-DMG |
| Necklace of adaptation | 350GP | 182 |
| Bracers of Archery | 400GP | 156 |
| Staff of Striking | 8200GP | 203 |
| Ioun Stone (Protection) | 650GP | 176-177 |
| Nine Lives Stealer | 5500GP | 182 |
| Dagger of Venom | 1200GP | 161 |
| Ring of Free Action | 1640GP | 191 |
| Gem of Seeing | 1050GP | 172 |
| Belt of DwarvenKind | 1720 | 154 |

1. **השושן המוזהב (The Gilded Lily)**

חנות נפחים של גמדים וגנומים שעוסקים בנפחות עדינה. הם גם עוסקים בנשקים, אבל יותר בנשקים דקורטיביים, תכשיטים, ועבודות עדינות עם מתכת. לחנות קשה להיכנס ללא ביגוד הולם והיא נחשבת ליותר נחשבת מפטיש הענקים כיוון שהיא משרתת ציבור יותר נחשב.

מורדור (Mordur) – הבעלים של הנפחייה, גמד בוגר עם זקן חום ארוך. איש עסקים ממולח ששייך לאצולה של קורת'נר. הוא חולק את התפיסה הגמדית שלא ניתן לסמוך על גזעים אחרים, והוא תמיד דורש לראות את התשלום מראש עבור עבודות שהוא לוקח.

נפחים גמדים נוספים: ברומגרים (Brumgrim) – (412) קרחת זקן לבן, מירנאן (Mirnan) – (213) שיער שחור סמיך קשור בטבעת ברזל לבנה.

פאריק (Farhik) – גנום מבוגר, והיוצר הראשי של תכשיטים בחנות. הוא חי בשליש העני ונחשב לאחד האנשים המכובדים ביותר בקהילה הענייה. ללא ילדים משלו הוא מנסה לעזור ככל יכולתו לנערים ונערות הצעירים שחיים בשליש העני. הוא הרבה פעמים יותר עבורם תכשיטים ממתכת זולה, אבל תכשיטים איכותיים ויפים.

איסונואה (Isonoa) – גנומית והמתלמדת של פאריק. לעומתו היא גנומית גאה ושחצנית, היא מוכשרת מאוד ביצירת תכשיטים ורואה את ההתרועעות של האומן שהיא מתמחה תחתיו עם השליש העני כמשהו מתחת לכבודה. היא שונאת אותו בסתר וזוממת להתנקש בו.

לורינה (Lorrina) – (41) גנומית נמוכה וחייכנית עם אפרו ורוד קצר שצוחקת מכל טעות שהיא עושה. תכשיטנית. היא מחבבת את פאריק יותר מאשר איסונואה, אבל היא נדחפה מההתלמדות תחתיו.

הלי (Helli) – (32) גנומית צעירה למדי, חייכנית ונעימה שעוזרת לאנשים שנכנסים לחנות, מציעה להם שתייה, מקום לשבת, מודדת את מה שהם צריכים עבור הקנייה שלהם.

1. **קיפולי נייר (Paperfold)**

חנות ספרים גדולה, לעומת שאר העיר ובמיוחד הספרייה הגדולה במעגל הגבוה, חנות הספרים של קיפולי נייר מנוהלת על ידי איש מבוגר בשם ג'ושוע שגר בשליש העני, שמלמד קרוא וכתוב זונות גנבים, חסרי בית ומעסיק אותם בנוסף להכול. בדומה לפאריק מהשושן המוזהב הוא מכובד מאוד בקהילה.

כמון חדיראט (Chamon Chadirat) – איש מבוגר (76) שידוע בנדיבות ואורח הרוח והסבלנות שלו כלפי כל אדם. השיער שלו אפור והוא מתחזק שפם טורקי עבות. המבטא שלו הוא כמו של אחד מהנוודים של פורגסול, והוא מחזיק על ידו כלב רוח בשם חט (Chat) שהנוודים משתמשים בו כדי לצוד יחד עם הסוסים שלהם.

טרם דידס (Trem Deeds) – גנב אנושי צעיר (16), הוא ניסה לשדוד את כמון ואז התחרט והתחיל לעבוד בשבילו בחנות. הוא נמוך ויש לו שיער חום גלי, חיי הפשע מעולם לא היו בשבילו והאמת היא שהוא נהנה מאוד לעבוד בחנות ספרים, הוא אפילו לומד לקרוא ולכתוב עם שאר הילדים מהשליש העני.

ספרים:

1. **(DC10) ספר היסטוריה – רשומות האלים (The Divine Records)**

**רשומות האלים:**

הספר מתאר את המשבר שעברה ממלכת דיארמונדן 412 שנה לפני כן – מה שנקרא "ירידת האלים ובואם אל הממלכה הברוכה" או בקיצור – "בוא האלים". הספר מתאר את חייו של נזיר צעיר שנבחר לייצג את פנתיאון הידע – קופר. הכוהן העליון הראשון של דת הידע. ואת הדרך שלו כשהוא חיפש את הכוהנים העליונים האחרים. הסיפור נדמה שקטוע באמצע והם מדלגים על חלקים עסיסיים ופשוט מגיעים לועידת השלום שבה הסתיימה המלחמה והתבססה המועצה הבכירה של הפנתיאונים.

מהספר מבינים עניין קריטי – כוהנים עליונים לא מקודמים לדרגה אלא נבחרים על ידי סימנים מוקדמים ידועים מראש. (שלא כמו היום שהם נבחרים על ידי זמן בתפקיד ומקודמים).

1. **(DC10) ספר קריאה – חלומות בהקיץ (Daydreams)**

**חלומות בהקיץ:**

ספר קריאה שעוסק בחלומות בהקיץ של הדוכס של קורת'נר -הוף (Hope) לגבי התכנונים של העיר בירה שלו. הוא חלם לפלס דרך ביער העמוק ולחבר את העיירות, הוא חלק לפלס דרך צפונה ולחבר את קורת'נר ישירות לבראנדיה. הוא היה מעוניין לפרק את הרובע העני ולרוקן אותו מתושבים לבנות אותו מחדש ולהכניס אותם חזרה. הספר מעניק הצצה לתוך הפוליטיקה הפנימית של קורת'נר כלפי כל אחת מהדוכסויות השונות.

1. **(DC15) ספר קסם תיאורטי – תיאוריה של הקסם ושימושים אלפיקטיבים במימדים התת-עליונים (Theory of magical applications in sub-divine planes)**

**תיאוריה של הקסם...:**

הספר מתאר את המקום של הקסם בתוך הפנתיאונים של האלים, התפקידים והשימושים שלו לפני ואחרי "בוא האלים". הכותב אנונימי אבל עתיק, הוא חי לפני ואחרי בוא האלים, הספר מפתח תיאוריה שקיימים 2 נתיבים לקסם, דרך האלים ולא דרך האלים. דרך האלים הקסם יהיה תמיד מוגבל על ידי האלים, הפנתיאונים, החוקים, ואלו המעוניינים בעוצמה שקסם שניתן מהאלים יכול לתת חייבים למצוא דרך לעקוף את ההגבלות האלו. אבל אלו הפועלים עם קסם מחוץ לתחומם של האלים לא מוגבלים על ידי שום חוק או מגבלה אבל הם קוראים אליהם יצורים אחרים המבקשים גם הם להשתחרר מהכבלים וההגבלות של האלים – שדים. בסוף הספר הכותב מציין 3 לחשים שאותם ניתן להטיל דרך והאלים וללא האלים ולראות את האפקט כאשר עוקבים אחריהם בזהירות.

*Light –* cantrip, ניתן להטיל אותו באמצעות הספר. (ללא המצרכים הנדרשים אליו)

*Toll the dead–* cantripניתן להטיל אותו באמצעות הספר. (ללא המצרכים הנדרשים אליו)

*Shillelagh –* cantripניתן להטיל אותו באמצעות הספר. (ללא המצרכים הנדרשים אליו)

1. **(DC20) יומן – יומנו של סלבדור מפקד הספינה – "נזאוואלקויוטול" (the diary of Salvador the captain of the “Nezahualcoyotol”.**

**היומן של סלבדור**

היומן מתאר את היום יום בחייה של ספינת סוחר שמצאה את עצמה במקרה באי אבוד שמעולם לא נכתב על מפה, דרך הוריקן שתבע את חייהם של חלק מאנשי הספינה. הם הגיעו לאי פורח ומלא חיים, אוצרות וחפצי קסם, אך השומר של האי סירב לעזור להם ושלח אותם מעל פניו. הם ברחו כל עוד נפשם בם. הוא לא מציין מה הוא השומר, אבל הוא כן אומר שבסוף חייו הוא מצא את עצמו על יד קולת', והחליט לגור שם עד שהוא התאבד על ידי קפיצה מעבר למזח בשעת סערה, הגוף שלו התנפץ על הסלעים. מי שהשלים את סוף היומן מציין שהוא היה רוצה לבצע סדר ברשומות של סלבדור ואולי להגיע לאי.

ההוראות להגיע לאי הם פחות או יותר – יש לשוט מערבה מהנמל במונד שלושה ימים, מעבר לקלשון הימי, משם שטים צפונה יומיים, (קצת מרוח ומטושטש אולי מדמעות אולי מדם לא ברור מה קורה אז) עד שמגיעים לגיהינום הימי, אם מצליחים לעבור דרכו מגיעים לאי.

1. **מנוחת האריה (Lion’s Rest)**

פונדק רועש והמוני, שלוש קומות ורחב ידיים עם רעש ותנועה תמידיים. סוחרים ועובדים עוצרים לארוחת צהריים וממשיכים לעבודה, אזרחים אמידים יותר מנהלים בפונדק עסקים. הבעלים מתגאה שאף אחד מעולם לא הורעל בפונדק שלו.

טארפינאס (Trafinas) – חצי עלף בוגר (45) עם חיוך על השפתיים ויד על האלה המשוננת מתחת לבר. איש עסקים חד מחשבה ומהיר פעולה. יש לו שיער שחור קצוץ, והוא אחראי על מספר רב של לקוחות ועובדים. הוא מנהל אותם בנעימות ויד קשוחה. למרות שהוא נשוי לחצי עלפית צעירה ונעימת הליכות הוא אחד הלקוחות הקבועים של הזונות ברובע העני, איש אלים וחסר מעצורים שהן מהססות לפני שהן נכנסות אתו למיטה.

בפונדק עובדים מספר רב של עובדים –

* מלצריות:
  + מרינואה (Marenoa) – 21 חצי עלפית עם שיער בלונדיני ארוך ומחשוף.
  + קארונה (Karona) – 20 חצי עלפית עם שיער שחור עד הכתפיים וכווייה בפנים.
  + שיאנה (Shiena) - 23 בת אנוש תמימה עם שיער חום גולש.
* טבחים:
  + האגוז (Hagoz) – 34 חצי אורק חייכן עם ניבים משויפים. שיער שחור פרוע.
  + טארזי (Tarzi) – 42 גמדה חייכנית וצוחקת עם שיער חום מקורזל קצת אפרו.
* נערים:
  + בלגארן (Belgarn) – גמד צעיר (31) ומהיר. שיער חום בהיר כמעט בלונדיני קצר.
  + צ'ון (Chon) – בחור צעיר (14) ושרמנטי. שיער ג'ינג'י מסורק היטב עם בלורית.

1. **גאוות הארגמן (Proud Crimson)**

חנות בגדים מפוארת למדי של משפחת פראודהורן, חשבת לחנות בגדים קסומים שאצילים מאוד אוהבים. הדוכסית עצמה לובשת גם היא בגדים של הארגמן.

בל פראודהורן (Belle Proudhorn) – טיפלינג בוגרת (31) ויפהפיה. כוחות קסם זורמים ממנה אל תוך הבגדים שהיא מייצרת בחנות. היא האחראית האמיתית להצלחת החנות ולעליית כוחה של המשפחה. בעלה אדוארד נרצח לפני מספר שבועות ברובע העני.

ארבל (Arbelle) – גמדה צעירה שלומדת תחת בל, יש לה שיער שחור וסמיך. היא יפה מאוד יחסית לגמדה, ומספר מחזרים מגיעים לחנות לקנות גלימות כדי לבקש את היד שלה. היא אחראית לעיצוב המכני של בגדים טקטיים.

שאפליאן (Shafflian) – נערה צעירה ומוכשרת מאוד עם עור כהה ומבטא כבד. היא תופרת איכותית ומוכשרת. היא מגיעה מהרובע העני אבל לבל לא אכפת. היא עובדת כמו משוגעת כדי להצדיק את המעמד שלה בחנות – היא אחראית לעיצוב של הבגדים שיוצאים מהחנות. (ובעצם קובעת את הטרנדים של הדוכסות כולה)

בחנות ניתן לקנות:

|  |  |  |
| --- | --- | --- |
| אייטם | עלות | עמוד ב-DMG |
| גלימת פראודהורן. – Proudhorn Cloak | 2500GP | DNDbeyond |
| מניפת סודות. – Whispering Fan | 150GP | DNDbeyond |
| חליפת/שמלת/ גלימת שריון. – Cloak of protection | 300GP | 159 |
| כפפות חצים – Gloves of missile snaring | 450GP | 172 |
| כפפות גניבה – Gloves of thieving | 450GP | 172 |
| נזר שפות – Tiara of comprehending languages | 200GP | 173 |
| תליון הגנה מרעל – Periapt of proof against poison | 800GP | 184 |
| תליון חיות – Periapt of health | 300GP | 184 |
| תליון סגירת פציעות – Periapt of wound closure | 250GP | 184 |

**Middletrine**

1. **נקודת מעבר – השליש האמצעי (Check post - Middletrine)**

נקודת מעבר של המיליציה בעיר, מאוישת היטב והאנשים המשרתים שם עושים את עבודתם נאמנה. קשה לשחד אותם וקשה לשכנע אותם לתת לאנשים לעבור ללא סיבה טובה. האנשים המגיעים מכאן לרוב מגיעים לאחוזה ולא למקדשים. הם לרוב מגיעים בלבוש מהודר.

רות'ביין (Rothbane) – ראש המשמר של המיליציה. בן אנוש עם חרב ארוכה ומהודרת, מגיע מהאצולה של העיר. הוא חד וישר ונאמן לדוכסית. יש לו זקן צרפתי קצר, ועיניים כחולות. הוא איש ישר שניתן לדבר איתו אך קשה לשכנע. לא בלתי אפשרי.

גריין ברדוק (Grane Bardok) – קצין במיליציה, טיפלינג אפור כהה שהשמועות אומרות שהוא אחד הממזרים של הדוכסית. אבל הוא רצח את כל מי שאמר לו את זה בפנים.

מלבדם נמצאים בנקודת המעעבר עוד מספר חברי מיליציה –

בני אנוש: לודריין (אישה 34, שיער שחור קצוץ), בילי קרומפט (21, שיער בלונדיני גלי), רוג'ר קייס (25, שיער שחור גלי).

חצי אלפים: דוראליי (אישה 54, שיער בלונדיני עד הכתפיים), גאליאני (29, שיער שחור ושפם דק).

גמדים: ברלי (75, זקן ג'ינג'י עבות), גלורגי (61, זקן שחור קצר), גייל (אישה 71, שיער ג'ינג'י מתולתל אסוף).

גוליית': קרוקרבייד קולניקר (26, קירח)

1. **הכניסה החדשה לקורת'נר (Korthner’s New gate)**

השער החדש של קורת'נר נבנה על ידי ברנלן מהצבא האפקסי והיא והצוות שלה מאיישים את השער יחד עם המיליציה בעיר. גמדים וגנומים שמוודאים שהשער עובר כראוי, יחד עם חברי המיליציה שמנסים לסייע בבדיקות.

השער עצמו נבנה ב-2 חתיכות. עם סורגים שנופלים בכניסה וביציאה מהשער, ומייצרים שטח קטל במקרה של פלישה. המנגנון כולו פועל מראש השער עצמו, בשילוב של מתלים חבלים ומשקולות. ושלושה סוסים מתחת לשער. השער עצמו נועד להקל על המעקב אחרי מי שנכנס ויוצא מקורת'נר, אבל דרכים נסתרות אל העיר עדיין קיימות.

רוביק (Rubik) – גמד עם שיער שחור ושפם וזקן קצרים עם משקפיים על קצה האף. הוא המשנה של ברנלן. חייל אפקסי קלאסי עם ראש למנגנונים אבל לא טוב מאוד עם אנשים. הוא נוטה לשרבט במחברת בכל הזדמנות שהשיחה משעממת אותו.

קלינק (Clink) – גנום צעיר שאחראי על המלכודות בשער. הוא מכוסה בכוויות חתכים, והידיים שלו חבושות כמעט תמיד. הוא מנסה רעלים, מלכודות, חצים, מפולות, ואפילו קריסה מוחלטת של השער. השיער שלו בלונדיני וקצוץ.

חיילי מיליציה בשער:

בני אנוש: גרולי (42, שיער שחור קצוץ), בריג'ט (אישה 31, שיער בלונדיני ארוך)

טיפלינג: קיריאס (31, צבע אפור בהיר), רופיון (אישה 26, צבע ורוד כמעט אנושית)

דרגונבורן: נרייאקס (21, אדום).

חיילי אפקס בשער:

גמדים: מורגורן (61, זקן אדום קסדה עקומה). גנומים: רוזיבי (אישה 42, שיער שחור פרוע, משקפיים)

1. **אחוזת פראודהורן (Proudhorn Estate)**

אחוזת פראודהורן היא בית עם שלוש קומות וחצר גדולה למדי. על יד הבית יש מגורי משרתים. האחוזה היא בית לבן עם חלונות גדולים. בתוך האחוזה קומה ראשונה היא המטבח, חדר ריקודים קטן, אולם אכילה יפה ומעוצב. קומה שנייה מגורים. קומה שלישית משרדים של הלורד והלורדית, אולם סיוף קטן של מורגן, ואולם מלאכה קטן של בל.

הלורד פראודהורן – בליעל (Blial), טיפלינג אדום כהה רחב כתפיים ועם קרניים בולטות כמו של שור, הוא ראש האחוזה אם כי את רוב זמנו הוא מבלה באחוזה עם הדוכסית בסחר מכר פוליטי וניסיון לשפר את המעמד שלו בחצר ולהגביר את ההשפעה שלו.

מדאם נואלה (Noella) – טיפלינגית אדומה ורדרדה, נשית ושופעת חזה. היא יפת תואר ומנווטת בחצר הדוכסית בקלילות ואלגנטיות. היופי שלה שני רק למוח החד שלה והחלטיות הקרה והמחושבת שבה היא פועלת.

בל (Belle) – הבת הבכורה של הבית. למדה במשך מספר שנים בבית הספר לקסם של אוקטאריס לפני שהיא סיימה בהצטיינות את הלימודים ופתחה חנות לממכר בגדים מכושפים.

אופיזיטה טאלמאק (Ophizita Talmak) – האומנת והמשרתת הראשית של האחוזה. היא אוהבת את הילדים של פראודהורן, ויש מצב גדול שאת רוב החיבה בחיים שלהם הם קיבלו ממנה. היא יותר נאמנה לילדים מאשר להורים)

1. **פונדק הצלופח המוזהב: (Low key, quiet)**

פונדק הצלופח המוזהב הוא אחד הפונדקים המיוחדים בקורת'נר. מנוהל על ידי זוג גנומים במרכז השליש האמצעי, הפונדק נבנה עם מערכת מורכבת של גלגלות וידיות שמוזגים אוכל ושתייה אוטומטית (כמעט תמיד בהצלחה), המלצרים על גלגיליות (לא עובד מאוד טוב).

בעלים: סאקי (saci) – גנומית, צמה ארוכה עד המותניים, קריזמתית וסוחפת, תמיד מנסה לשכנע לקחת עוד מנה, עוד בירה, עוד משהו לדרך.

מלצרים: קורני (Corni) – גנום (בעלה של סאקי), דיירמאר (Daermar) -גמד , ארוויאס (Arvias) – בן מחצית.

1. **כניסה למערות הנטושות בצפון העיר (Abandoned mines)**

הכניסה למערות חסומה על ידי מספר שומרי מיליציה עצלים. בתוך המערות יש מבוך שלם של מערות אבל יצורים משונים השתלטו עליהן. יצורים דמויי נמלים ענקיות. Kruthik.

נקישות ולחשושים נשמעים מהמערות שגורמים לאזרחים להילחץ מהנוכחות שלהם.

על המערות שומרים:

3 בני אנוש (Torburth, Jimar, Oleg)

2 טיפלינג (Aetex, Mantra)

במערות ישנם:

8 young kruthik

5 Adult kruthik

1 Kruthik Hive Lord

1. **אחוזת אלמנאק (Almanak’s estate)**

משפחת אלמנאק היא אחת המשפחות העשירות בקורת'נר, משפחה של בני אנוש עם כוח כלכלי שנובע מהסחר בחיות שהם מפעילים. חיות לאילוף ומאכל כאחד. המשפחה עצמה מאוד גאה וסנובית כראוי למשפחת אצולה.

הלורד ג'ארן (Jaren) – איש מבוגר באיזור שנות ה-60 שלו. שיער אפור עבות, עם שפם עבות ואפור גם כן. הוא חלקלק ומלא חנופה אבל הוא נוהג ביד מאוד קשה באלו שנמצאים תחתיו בהיררכיה החברתית. קיימת שמועה שהוא רוצח את הנשים שלו מכיוון שהוא נשוי בפעם החמישית.

הלן (Helen) – בחורה צעירה בת 21 שנישאה לג'ארן לפני מספר חודשים. בעוד שהיא אישה יפה מאוד עם השיער האדום השופע שלה, היא סובלת מחבלות שהוא גורם לה.

אריאל (Arielle) – הבת הבכורה של ג'ארן מאשתו הראשונה. היא בת 26 וגדולה מהאמא החורגת שלה יש לה שיער שחור כהה ויפהפה. היא מעוניינת לברוח מהבית בהזדמנות הראשונה שהיא יכולה, אבל לצערה אבא שלה תפס אותה פעם אחרונה והצמיד לה שומר שנועד להבטיח את ההתנהגות שלה – זארוויוס.

אנייה (Aniah) – הבת הצעירה של הלורד ג'ארן, נערה גאה ומרושעת כמו אבא שלה, את רוב ההתעללויות שלה היא שומרת לצוות המשרתים, ולאחותה הגדולה. היא נעה בחוגים חברתיים בדומה לאבא שלה. יש לה שיער בלונדיני קצר וחלק.

זארוויוס (Zarvius) – טיפלינג בצבע זהבהב, הוא נאה מאוד והוא אחראי המשק של הבית. בנוסף הוא אחד המלווים הקבועים של אריאל אלמנאק על מנת שלא תנסה לברוח מאבא שלה. הוא אחד האנשים הנאמנים של ג'ארן, והוא שולט בבית מתעלל בחלק מהמשרתים ורודה בהם כפי שהוא רוצה על מנת לוודא שהבית יתנהל לשביעות רונו של הלורד ג'ארן. (רייר הייתה משרתת שתפסה את העין שלו, הוא אנס אותה וכשהוא גילה שיש לו בן ממנה הוא הכה אותה עד שהוא עקר לה ולבן שלה את העין).