Misguided souls

ברוכים הבאים לממלכת **דיארמונדן**, אחת משלושת הממלכות הגדולות של **אייטרן**  – העולם המבורך. **(אפלור - הממלכה הצפון מערבית, דרואיז-ת'אר - המממלכה המזרחית)**

השמש והירח המקיפים את העולם עולים ויורדים עם חלוף השנים. (הם עם צבע קצת שונה מהרגיל). ממלכת דיארמונדן הנשלטת על ידי המלך ראדפורד והמלכה אסטה בבראנדיה, תחת שלטונם יושבים 7 נסיכויות, כל אחד נשלטת על ידי דוכס נאמן לכתר. שלום שורר בממלכה, בזמן שהפוליטיקה נשלטת על ידי פוליטיקאים והדת על המועצה הגבוהה של כוהנים. במועצה יושבים שמונה כוהנים עם כוח עצום, הבכירים ביותר ממסדרם. שלטונם גם הוא מרוכז בבראנדיה, ובממלכה זו שבה לדת תפקיד מרכזי ביום יום, כוחה של המועצה רחב ככל שאפשר.

מצפון מערב לממלכה עומדת אפלור, ממלכה קטנה שעמדה בגבורה מול דיארמונדן בעיקר בגלל כוחה הימי העדיף, ותורת הלחימה של אנשי דוכסות Bent, לוחמים בעלי כבוד, עיניים מלוכסנות וקוד כבוד.

ממזרח עומדת שרשרת הרים עצומה ובלתי עבירה כך נדמה בשם שרשרת קאמאנורה (Camanorah Peaks). ובתוכה מעבר אחד, שמור ומסוגר - המעבר האגאתי (Agatian Pass) ומעבר לו שוכנת ממלכת דרואיז-ת'אר, ממלכה ברברית עליה מעט מאוד ידוע שכן מעטים הם קשרי המסחר. היחידים שאולי יודעים על הממלכה הם הנוודים של מישורי פורגסול (Furgsol Plains) בדרום מזרח דיארמונדן. שכן אנשי הדוכסות הם צאצאים לממלכת דרואיז-ת'אר.

בשנת 412 לבוא האלים, עיצומו של החורף.בפונדק מכובד בקורת'נר סוחר עשיר, שמנמן וחביב בשם פאטץ' (Patch) נפגש עם לוחמים על מנת שילוו קבוצה של סוחרים עשירים בדרכם דרך היער העמוק.היער העמוק הוא הדרך הישירה בין קורת'נר לבין חמשת העיירות על יד הים. קולת (kolth), מאנד (mund), לינוס (Linoos), פארם (Parm) והעיירה הגדולה מבין החמש אליה פני השיירה – אקסליבן (axlivan).

רקע מדיני

בעבר הרחוק דיארמונדן והממלכות השכנות לה היו כולן מורכבות מנסיכויות קטנות שהסתכסכו ביניהן ויצאו למלחמות באופן תדיר, לאחר בוא האלים והתייצבות והתגבשות הדת בדיארמונדן הנסיכויות החלו אט אט להתגבש. 7 מתוכן התגבשו לכדי ממלכה אחת - דיארמונדן הנשלטת כפדרציה, מלך ומלכה עומדים בראש המדינה, אך רוזנים ונסיכים עומדים בראש הדוכסויות עצמן.

*דיארמונדן, בראנדיאנים -* אנשי העיר הגדולה, הקבוצה העשירה בממלכה והנסיכות הכוללת את עיר הבירה. סוחרים, לוחמים הרפתקנים, הנסיכות כוללת את כמעט כל סוגי האנשים.

*דיארמונדן, מידרוקיאנים* - אנשי ההרים, מהנסיכות הדרומית בממלכה, אנשים פשוטים ולוחמים קשוחים, קהילה גדולה מאוד של גמדים חיים בגבעות ובהרים שמסמנים את גבול הנסיכות ממערב.

*דיארמונדן, פורגסוליאנים* - אנשי השטחים הפתוחים, הערבות בדרום מערב הממלכה מאוכלוסים על ידי שבטים של ברברים, נוודים, בני מחצית, אנשי הבדידות והמרחבים.

*דיארמנדן, פבסטיאנים* - הנסיכות במרכז הממלכה העומדת בצל הר געש פעיל, מחשלי מכונות המלחמה של הממלכה, הנפחים. אוכלוסייה גדולה של גמדים, גנומים, ובני אדם חיים בפבסט ומנצלים את כוחו של ההר למטרות שונות.

*דיארמונדן, קראסטיאנים* - הממלכה הצפון מערבית בדיארמונדן, נסיכות מורכבת בעיקר מביצות, ושטחי חווה, הרבה אנשים בקהילות חקלאיות, כפרים, בני מחצית, בני אדם, וכן ריכוז גדול של בני מיעוטים - דרגונבורנס, טיפלינגס וכדו'.

*דיארמונדן, ברודוורניאנים* - הממלכה הצפון מזרחית בממלכה מאוכלסת באנשים העשירים ביותר בממלכה, אחוזות גדולות מאפיינות את הנוף בנסיכות. האנשים העשירים ביותר בממלכה, האצילים, נצרי הנסיכים. אוכלוסייה גדולה של אלפים.

*דיארמונדן, קורת'נריאנים* - הנסיכות הדרום מערבית, הקרבה לים, וליער העמוק מגדלת אנשים קשוחים, הרבה מאוד מהנסיכות סגור על ידי רכס הרים מצפון לה. אוכלוסייה מגוונת מאוד של אנשים כפריים ועירוניים כאחד.

*אפלוריאנים* - הממלכה מצפון לדיארמונדן, מורכבת משלל אנשים שונים ומשונים, אנשי השררה גרים באיים סביב האי המרכזי והעיר בנט (Bent), בעוד שהאוכלוסייה הענייה יותר חיה ביבשת.

*דרואיז-ת'אריאנים* - הממלכה המזרחית מעבר להרי הלסטוס (Lestus mountains), מלאה באנשים קשוחים, ומסתוריים, לא הרבה ידוע עליה, ואין הרבה קשרים איתם לא מסחריים, ולא בטחוניים.

רקע צבאי

הצבא הדיארמונדיאני מורכב מ- הצבא הבראנדיאני מחולק ל-7 חילות, כל חיל הוא בעל תפקיד ובראשו גנרל המפקד על 10,000 חיילים לערך. קיימים מספר רב של חילות ותפקידים וכל דוכסות מתמחה בסוג מסוים של תפקיד או רקע.

|  |  |
| --- | --- |
| יחידה (ממלכה עיקרית) | תפקיד |
| אקאטים – Akat (Furgsol) | יחידה רכובה, חיל חלוץ, יחידת איסוף מידע, שליחים. |
| אפקסים - Apex (Korthner) | מרגלים, מתנקשים, מרעילים, יחידה שעובדת עמוק בשטח האויב. |
| גרנגארים - Grangar (Midrock) | יחידת מחץ, נושאי אלות, יחידה רגלית שמהווה את השורה הראשונה של הצבא. |
| דריידים - Drayd (Brandia) | חיל רפואה, מרפאים, כוהנים, מטילי לחשים, טבחים. |
| ברקת'ונים –Brakthon (Brodvern) | יחידת מודיעין, ניהול מידע וקצינים. |
| אליסימים - Elisim (Krast) | נושאי רומח, יחידת סיוע, וכיבוש עמדות, קשתים, יחידת חיפוי |
| בקסבים - Bexbi (Febst) | הנדסה, ניהול מכונות מצור, פיתוח מכונות חדשות. |

אחד מהדברים הידועים ביותר על הצבא הדיארמונדיאני הוא מערכת הפיקוד שלו:

אצילים מרכיבים את הפיקוד העליון, תואר הרבה פעמים מועבר בירושה ולצורך העלאה בדרגה יש להצטייד בתואר מתאים…

בצבא קיימות מספר רב של יחידות המתמחות בתפקידים מסוימים ובראשן קפטנים. קפטן הוא חייל מן השורה או מפקד בכיר שקיבל על עצמו משימה מסוימת, אסף סביבו מספר לוחמים עם כישורים לביצוע המשימה, וכשניתנת הפקודה הוא אוסף סביבו את הצוות והם מבצעים את מה שהם יודעים לעשות. לדוג':

קפטן שאסף סביבו מספר לוחמים עם כושר התגנבות יוצא מן הכלל, ומסוגל בשעת כושר וכשניתנת הפקודה להסתנן למחנה האויב ולהתנקש בפיקוד העליון של הצבא האויב.

קפטן שאסף סביבו לוחמים עמידים וחזקים במיוחד והם בשעת הסתערות לוקחים על עצמם את חוד החנית. החיילים העומדים בראש הצבא בשעת הסתערות.

הסמכות של קפטן לביצוע המשימה שלו היא מוחלטת, המילה שלו היא חוק בתוך הצוות ולמען המשימה. לקפטן ניתנת היכולת לחנון פושעים אפילו שדינם מוות אם הוא מאמין שהם חיוניים לביצוע המשימה. קפטנים הם האחראיים לשלומם ולהתנהגותם של החיילים שלהם.

רקע דתי

בוא האלים היווה אירוע ששינה את הדת בדיארמונדן ובממלכות השכנות לה. כיום קיימים 8 פנתיאונים של אלים כחלק מפנתיאון-על הכולל בתוכו את כל האלים יחדיו, כל הפנתיאונים הם בעלי מקום מכובד בהיררכיה וכולם כוללים את הטוב ואת הרע כאחד. הפנתיאונים הם - אור, מלחמה, סערה, אור, מוות, ידע, תעתוע, טבע. כל אדם בממלכה עובד פנתיאון אחד ואת האלים האחרים עובדים על ידי פנייה לכוהנים ומאמינים של האל/הפנתיאון, הפנתיאונים עצמם מקבלים את קיומם של הפנתיאונים האחרים בהבנה, כל זמן שמאמין מתמסר רוחנית אך ורק לפנתיאון אחד. הפרדה בין דת למדינה בממלכה הפכה פשעים מול האלים לחטאים בלבד וכל זמן שהפשע הוא גם לא פשע כנגד המדינה, ההתמודדות היא מול הכמורה.

לדוג': אם גנבת ממקדש, מדובר בפשע חמור מאוד כנגד הכהונה, אבל יכול להיות שלא מדובר בפשע בכלל - גנבת אצטרובל ממקדש טבע - פשע מול כל המקדשים והאלים, לא פשע מול המדינה.

רצחת מישהו בשם האל שלך - יכול להיות שמדובר במצווה כלפי האל שלך, אבל פשע כנגד המדינה.

אנשי הדת של הפנתיאון - Clerics, Paladins, Priests הם יותר כמו אנשי דת של ממש שהקדישו את עצמם לאל, זאת לעומת אנשים רגילים המאמינים באלים. (ההבדל בין רבנים לעומת דתיים)

מחוץ לפנתיאונים קיימים עוד 2 סוגים של קבוצות מאוד קטנות.

הקבוצה הראשונה הם (Godless) חסרי האל - אנשים שלא מוכנים לקבל את החלוקה לפנתיאונים והם רואים את עצמם כחופשיים מהאלים. קבוצה רדיקלית ואלימה נרדפת על ידי הרשויות.

הקבוצה השנייה היא החצויים (Divides) - החצויים הם אלו המאמינים ביותר מפנתיאון אחד, הם קבוצה שנואה מאוד, ומייצגת את התפיסה שקדמה לבוא האלים. הקבוצה הנרדפת ביותר בממלכה.

בחירת פנתיאון:

על כל שחקן לבחור פנתיאון ואל המזוהה עם הפנתיאון הזה. (לדוגמא - Thor - סערה). הדמויות יכולות להיות אדוקות יותר או פחות לפי הרקע שלהן. אבל הרקע הדתי קשור בד"כ קשר הדוק לתכונה השולטת של הדמות, דמות לוחמנית (לא בהכרח לוחמים למיניהם) תעבוד את פנתיאון המלחמה, הבחירה הזו מתבצעת באופן כמעט מיידי עם ההתבגרות של הדמות.

בחירת הפנתיאון משפיעה במובנים מסוימים על הידע של דמות על בדיקות היסטוריה ודת הנוגעות לפנתיאון שלהן. האל המסוים בפנתיאון אינו משנה מהותית, מכיוון שבמובנים מסוימים בתוך פנתיאון הידע האלים כולם חולקים את אותו מעמד.

מי שמסתבך בבחירה מוזמן לדבר איתי.

ה-"דמיסלסט".

במשחק ניתן לשחק עם גזע חדש - דמיסלסט. יצורים שבאו במגע עם האלים. לפרטים נוספים, ניתן להיכנס ל-DNDBeyond, או להתקשר אליי… :)

תחילת המשחק.

כל אחד מהשחקנים מתחיל את המסע כשהוא מחפש את פאטץ', סוחר שישלם להם כדי שיעברו איתו את היער העמוק. לכל אחת מהדמויות צריכה להיות סיבה לעבור את היער העמוק לאחת מארבעת העיירות מעבר ליער העמוק, או לעיר שמעבר ליער העמוק.

לכל אחת מהדמויות יהיה פנתיאון כלשהו (לא ניתן לשחק עם חצויים, או חסרי אל אם כי ניתן להפוך לאחד במהלך הקמפיין…) ויהיה עם קשר לדמות אחת או שתיים מהקבוצה.

מומלץ ליצור דמות עם ability Scores רנדומליים ובלבד שיהיו שווים או יותר מ-72.